UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Toomas Sildam: ühtse inforuumi vajalikkus vanusest ja rahvusest sõltumata
#000003
Kui keegi oleks täpselt aasta tagasi, praeguse valitsuse kokkupanemise ajal öelnud, et märtsis 2020 kehtib Eestis eriolukord ja täielik piirikontroll, oleks seda peetud mustaks huumoriks või halvaks naljaks, kirjutab ajakirjanik Toomas Sildam.
#000004
Nüüd on see kõik juhtunud. Aga mitte tänu valitsusele, vaid hoolimata valitsusest. Koroonaviiruse levik on toonud Eestisse nii eriolukorra koos koolide, teatrite-kinode, spordiklubide sulgemisega kui ka piirikontrolli ja võõrsilt tulijate kahenädalase karantiiniga.
#000005
Peaminister Jüri Ratas nõustus eriolukorra kehtestamisega siis, kui oli selge, et nüüd on see tõesti vajalik abinõu viiruse leviku tõkestamiseks. Ta ei teinud seda varem, kuigi mitmed ministrid käisid peale, ega hiljem, kui võinuks olla liiga hilja.
#000006
Lukku keeratud Eesti harjub enda uuema ajaloo esimese eriolukorraga, mis toob kaasa meile kõigile suuri kitsendusi ning halvab oluliselt riigi majandust. Kõik reisimise, turismi, majutamise ja toitlustamisega seotud ettevõtted on löögi all. Nende toetamine saab olema sama suur väljakutse nagu praegu koroonaviiruse peatamine.
#000007
Viroloogiaprofessor Irja Lutsar arvab, et järgmised neli nädalat, kui mitte kuus, saavad väga rasked olema. Ning et tõeline kahju majandusele selgub siis, kui pandeemia läbi on ja see aga võtab aega. Ka peaminister Ratas näeb kriisist väljumist kusagil eemal, sest tema sõnul kulub enne veel nädalaid ja kuid, kui Eesti saab naasta oma tavapärase elurütmi juurde.
#000008
On hästi oluline, et võimalikult palju inimesi oleks ühesuguses inforuumis, et valitsuse eriolukorraga seotud otsused jõuaksid operatiivselt võimalikult paljudeni, oleksid mõistetavad ja spetsialistide toel usaldusväärsed, et poliitikud ei kipuks praegust kriisi kasutama enda personaalseks eksponeerimiseks, mis oleks kohatu, kahandaks nende enda tõsiseltvõetavust ja tooks poliitilise mõõduvõtu tervishoiulise kriisi lahendamisse.
#000009
Nakkustõrje on edukas siis, kui see tugineb erialainimeste soovitustele ja argumentidele, mitte poliitiliste punktivõttude soovile.
#000010
Kui aga räägime võimalikult paljude inimeste ühesugusest inforuumist, siis tähendab see võrdset või enam-vähem võrdset informeeritust sõltumata vanusest ja rahvusest.
#000011
Statistikaameti uuring näitab, et kümme protsenti Eesti leibkondadest ei kasuta internetti. Uuring aga puudutab vaid kuni 74-aastaseid inimesi, ent just vanemaealised on koroonaviiruse suhtes kõige haavatavamad. Võib eeldada, et interneti – seega ka online-meedia – mittekasutajaid on nende seas rohkem kui kümnendik. Kuidas jõuda nendeni soovitusega, et nad ei käiks tarbetult väljas, piiraksid kontakti kaaskodanikega ja puhastaksid käsi? Eriti, kui nad on üksikud ja neid ei toeta nooremad sugulased-tuttavad ja nad ei kuula ka raadiot ega vaata telerit.
#000012
Ja kuidas tagada, et vajalik info eriolukorra kohta ja selles tegutsemiseks jõuaks võimalikult laialdaselt meie enda venekeelse elanikkonnani? Suur osa neist elab paljuski teises inforuumis ja siinset meediat tarbib eestikeelsetest kaasmaalastest vähem.
#000013
Valitsuse strateegilise kommunikatsiooni meeskond saab nüüd proovida, kui edukad ja sügavuti ulatuvad nad tegelikus eriolukorras on.
#000014
Endine pea-, rahandus- ja välisminister, Euroopa Komisjoni asepresident Siim Kallas kirjutas Delfis paanikameeleolusid kainestades: "Eestis pole kaost. Riik toimib. Piiratud moel, aga toimib. See on kriisi puhul ülioluline."
#000015
Muidugi on see tähtis ja kaost tõesti ei ole. Nii jääb esialgu üle vaid nõustuda majandusekspert Kristjan Lepiku soovitusega siitsamast rahvusringhäälingu arvamusportaalist, et hoiame kokku ja näitame, mis puust me tehtud oleme.
#000016
Irja Lutsar: koroonaviiruse pandeemia vaibumise märke ei näita
#000017
Oliver Laas: kollektiivse intellekti mobiliseerimine
#000019
Vello Loemaa: aeg kirjutada "Dekameron 2"
#000020
PPA teenindused on edasilükkamatuteks toiminguteks esmaspäevast jälle avatud
#000021
Ametiühingud kutsuvad tööandjaid koondamistega ootama
#000022
Koroonaviirus on nõudnud kogu maailmas 6000 inimese elu
#000023
Eestis on koroonaviirus tuvastatud 171 inimesel
#000024
Eesti sulgeb piirid välisriikide kodanikele
#000025
Art Leete: võitlus handi nafta pärast
#000027
Enn Tupp: pidage sõda, aga mitte minu õues
#000028
Aivar Hundimägi: omavalitsused jooksevad liiga lühikese finantsketi otsas
#000029
Anna-Liisa Blaubrük: meediapädevuse arendamine hoiab ajakirjandusvabadust
#000030
CNN: Ukraina väed valmistuvad karmiks kevadeks
#000032
Ostapenko jõudis Abu Dhabis kaheksandikfinaali
#000033
Türgis ja Süürias on mitme tugeva maavärina tõttu hukkunud üle 2700 inimese
#000034
Mediazona: vangid ei taha enam innukalt Wagneriga liituda
#000035
Tallink sõlmis ametiühinguga neljaks aastaks uue kollektiivlepingu
#000036
Manchester City sai süüdistuse enam kui sajas finantsreeglite rikkumises
#000037
Eesti saadab Türgile pääste- ja meditsiinitööde abi
#000038
Tänavu möödub 10 aastat sellest, mil Eestis tuvastati šaakal
#000039
Venemaa naftatoodete impordikeeld Eesti tarbijaid esialgu ei mõjuta
#000040
Ragnar Klavan teenetemärgist: kindlasti on hea meel tunnustatud saada
#000041
ETV spordi lühiuudised 6. veebruaril
#000042
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000045